Diari Oficial de la Generalitat Valenciana


Sumari del DOGV 4054, del 31-07-2001 (2001/7510)

ORDRE de 16 de juliol de 2001, de la Conselleria de Sanitat, per la qual es convoquen ajudes de la Direcció General de l'Agència per a la Qualitat, Avaluació i Modernització dels Serveis Assistencials, per a projectes d'investigació en l'àrea d'Avaluació de Tecnologies Sanitàries.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4054

Data del DOGV
:   31-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7510


Data del document
:   16-07-2001

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * assignació per estudis
    * professió sanitària
    * projecte d'investigació
    * suport econòmic

ORDRE de 16 de juliol de 2001, de la Conselleria de Sanitat, per la qual es convoquen ajudes de la Direcció General de l'Agència per a la Qualitat, Avaluació i Modernització dels Serveis Assistencials, per a projectes d'investigació en l'àrea d'Avaluació de Tecnologies Sanitàries. [2001/X7510]
  
La Conselleria de Sanitat, a través de la Direcció General de l'Agència per a la Qualitat, Avaluació i Modernització dels Serveis Assistencials, convoca la concessió de beques per a ajudes a projectes d'investigació en matèria d'Avaluació de Tecnologies Sanitàries.
  
L'objectiu general d'aquesta convocatòria és afavorir la producció de coneixement científic en àrees d'interés prioritari per a la Conselleria de Sanitat, que ajude de fonamentar científicament els programes i polítiques de salut a la Comunitat Valenciana i les activitats professionals l'àrea de les tecnologies sanitàries.
  
Per això, a proposta de la Direcció General de l'Agència per a la Qualitat, Avaluació i Modernització dels Serveis Assistencials, i de conformitat amb el que preveu l'article 4.1.6 de l'Ordre de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat pel Decret 189/1999, de 19 d'octubre, i segons el que estableix el Decret 108/92, de 6 de juliol, del Govern Valencià, pel qual es regula la concessió de beques.
  
ORDENE
  
Article 1. Objectiu i classes d'ajudes
  
La present ordre té per objecte convocar concurs públic per a la concessió de les ajudes que a continuació es relacionen i aprovar les bases per què es regiran, que s'incorporen com a annexos a la present ordre.
  
Article 2. Finançament
  
Les ajudes que regula aquesta ordre es finançaran a càrrec del programa pressupostari 411.11 de la Direcció General de l'Agència per a la Qualitat, Avaluació i Modernització dels Serveis Assistencials, codi de línia T4509000, per un import total màxim fins a vint milions (18.251.596) de pessetes, dels pressupostos de la Generalitat Valenciana per a l'any 2001.
  
DISPOSICIONS FINALS
  
Primera
  
La Conselleria de Sanitat es reserva el dret de difondre i publicar els treballs dels projectes d'investigació que resulten seleccionats durant el temps màxim de quatre anys.
  
Segona
  
La directora general de l'Agència per a la Qualitat, Avaluació i Modernització dels Serveis Assistencials queda autoritzada perquè, en l'àmbit de les seues competències, adopte les mesures necessàries per al desplegament i aplicació d'aquesta ordre.
  
Tercera
  
Contra la present convocatòria, les seues bases i resolució, que exhaureixen la via administrativa, es pot interposar, amb caràcter potestatiu, un recurs de reposició davant del conseller de Sanitat en el termini d'un mes des de la seua publicació, en els termes previstos en l'article 116 i 117 de la Llei 30/1992, modificada per la Llei 4/1999. Així mateix, es podrà interposar recurs contenciós administratiu, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, així com en l'article 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administratiu del Tribunal Superior de Justícia de la Comunitat Valenciana, en el termini màxim de dos mesos comptat a partir de l'endemà de la publicació d'aquesta ordre.
  
Quarta
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 16 de juliol de 2001
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases per a la concessió d'ajudes per a projectes d'investigació en l'àrea d'Avaluació de Tecnologies Sanitàries
  
Primera. Finalitat de la convocatòria
  
La present ordre té com a objecte convocar un concurs públic per a la concessió d'ajudes destinades a finançar projectes d'investigació en l'àrea d'Avaluació de Tecnologies Sanitàries durant l'exercici 2001.
  
Segona. Sol·licituds i beneficiaris
  
Podran sol·licitar les ajudes que es regulen en aquesta ordre:
  
2.1 El personal de plantilla de les institucions sanitàries, centres i serveis dependents de la Conselleria de Sanitat.
  
2.2. El personal de plantilla de les universitats, organismes públics d'investigació i/o altres entitats públiques o privades sense finalitat lucrativa radicades, en tots els casos, a la Comunitat Valenciana.
  
Tercera. Sol·licituds i documentació
  
3.1 Les sol·licituds hauran de ser presentades en el model I, segons s'especifica d'aquest annex de l'ordre, i hauran de ser subscrites per l'investigador principal, que es responsabilitzarà de la realització del projecte. En la sol·licitud figurarà el nom de l'investigador, el seu lloc, centre de treball i adreça a l'efecte de notificacions, amb els documents següents:
  
a) Fotocòpia del document nacional d'identitat de l'investigador principal.
  
b) Declaració jurada d'altres ajudes a la investigació concedides per al mateix projecte que es presenta.
  
c) Autorització per part de la institució de la viabilitat i oportunitat de realització de la investigació sol·licitada.
  
d) Acreditació de trobar-se al corrent de les obligacions fiscals i de la Seguretat Social, si és procedent. L'acreditació es realitzarà conforme a l'Ordre de 30 de maig de 1996 (DOGV de 21.06.1996).
  
e) Currículum (model II).
  
f) Memòria del projecte (model III).
  
Les sol·licituds es dirigiran a la directora general de l'Agència per a la Qualitat, Avaluació i Modernització dels Serveis Assistencials, carrer del misser Mascó, 31, València 46817.
  
El termini de presentació de sol·licituds finalitzarà als 30 dies naturals comptats a partir del dia següent de la publicació d'aquesta convocatòria en el Diari Oficial de la Generalitat Valenciana. La presentació de sol·licituds es realitzarà en el registre de la Conselleria de Sanitat o per qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999.
  
La Direcció General de l'Agència per a la Qualitat, Avaluació i Modernització dels Serveis Assistencials (AQEMSA) procedirà a la devolució de les sol·licituds i documentació annexa que no s'adapte a les exigències de la convocatòria.
  
3.2 La memòria del projecte (model III) constarà dels següents apartats:
  
a) Títol i resum del projecte.
  
b) Plantejament i justificació: antecedents, circumstàncies i línia en què s'inscriu, bibliografia seleccionada, adequació i oportunitat del projecte
  
c) Hipòtesi i objectius que es pretenen aconseguir.
  
d) Metodologia i pla de treball.
  
e) Duració i fases previstes.
  
f) Informe de la comissió d'investigació o del responsable de la investigació del centre.
  
g) Pressupost detallat i explicitat on constarà:
  
· Material fungible.
  
· Bibliografia.
  
· Assistència a congressos
  
· Recursos humans i materials necessaris per a la realització del projecte.
  
Quarta. Objecte de la investigació
  
El projecte ha de versar sobre alguna de les línies d'Avaluació de Tecnologies Sanitàries, que a continuació es relacionen numerades. Dins de cada línia numerada s'expressen, a títol merament informatiu, alguns camps d'investigació, i es podrà concórrer en més d'una de les línies prioritzades.
  
1. Avaluació de les pràctiques assistencials: coordinació i adequació
  
Avaluació de la pràctica antibioteràpica
  
Cobertura, adequació, eficiència, efectivitat de la visita domiciliària
  
Variabilitat de la decisió assistencial davant del dolor lumbar:.
  
Estratègies efectives per a les prescripcions repetides
  
2. Avaluació d'utilització de guies clíniques i protocols: mecanismes d'implementació i mesurament d'impacte
  
Avaluació de la utilització i validesa de les guies de pràctica clínica i protocols a la Comunitat Valenciana
  
Avaluació d'intervencions per a adequar la pràctica dels professionals sanitaris mitjançant les guies de pràctica clínica
  
Avaluació d'ús i compliment de protocols de desinfecció i esterilització en l'àmbit hospitalari
  
Anàlisi de la profilaxi antibiòtica quirúrgica
  
3. Criteris d'ajust i avaluació de processos en atenció sociosanitària
  
Anàlisi de l'eficiència tècnica de les activitats sociosanitàries
  
Efectivitat de protocols d'atenció al pacient crònic i pluripatològic
  
Avaluació d'adequació del tractament del dolor
  
4. Avaluació de tecnologies emergents
  
5. Anàlisi dels determinants en la presa de decisions clíniques
  
Anàlisi de l'activitat quirúrgica inadequada
  
Avaluació de l'ús de l'oxigenoteràpia i aerosolteràpia domiciliària
  
Eficiència de la petició de proves complementàries en urgències
  
Models estandarditzats de mesurament de la satisfacció en el pacient
  
Cinquena. Comissió avaluadora
  
5.1 La comissió avaluadora valorarà els projectes segons els següents criteris de selecció:
  
1. Qualitat científica del projecte.
  
2. Rellevància, en relació als següents aspectes:
  
a) Relació de l'objecte d'investigació amb les prioritats d'Avaluació de Tecnologies Sanitàries referides més amunt.
  
b) Impacte potencial sobre la millora de les pràctiques d'atenció a la Comunitat Valenciana
  
3. Caràcter multicèntric i multidisciplinari de l'estudi.
  
4. Adequació dels recursos previstos als objectius que es proposen.
  
5.2 De la comissió avaluadora, que estarà presidida per la directora general de l'Agència per a la Qualitat, Avaluació i Modernització dels Serveis Assistencials, formaran part:
  
La cap de l'Àrea de Modernització i Sistemes d'Organització dels Serveis Assistencials
  
1 representant de l'Escola Valenciana d'Estudis de Salut
  
2 representants del Servei d'Avaluació de Tecnologies
  
2 representants del Servei d'Avaluació, Acreditació i Auditoria Sanitària
  
5.3 La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera convenient.
  
La comissió podrà disposar la constitució de comissions especialitzades tan sols a l'efecte de col·laborar en la valoració dels projectes dels candidats o candidates.
  
Sisena. Resolució
  
Les sol·licituds les resoldrà el conseller de Sanitat, a proposta de la comissió avaluadora, en el termini màxim de tres mesos des de la proposta. Si no hi ha resolució expressa en el termini establit, les sol·licituds s'entendran desestimades, sense perjuí del que es dispose quan es dicte la corresponent resolució.
  
Setena. Acceptació de l'ajuda
  
La Direcció General de l'AQEMSA remetrà a l'adjudicatari sol·licitant de l'ajuda el corresponent document d'acceptació, que haurà de ser tornat degudament emplenat, amb el vistiplau del responsable del seu centre de treball, en el termini de 15 dies comptadors des de la data efectiva de recepció, amb la documentació complementària que se li requerisca. En el cas de no tornar-la en el dit termini s'entendrà que es renuncia a l'ajuda, i haurà de declarar la pèrdua del dret a rebre-la, segons que disposa l'article 7 del Decret 108/1992, de 6 de juliol, de la Generalitat Valenciana.
  
Les decisions negatives seran comunicades als sol·licitants, la qual cosa no els impedirà presentar noves sol·licituds en ulteriors convocatòries.
  
Huitena. Finançament i forma de pagament
  
8.1 Les ajudes podran finançar totalment o parcial el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en la base cinquena.
  
8.2 El període de duració del treball d'investigació comprendrà com a màxim un any, des de l'endemà de la seua notificació fins al mateix dia de l'any següent. No obstant això, podrà prorrogar-se, mitjançant una resolució motivada, condicionada a l'existència de consignació pressupostària, adequada i suficient, en l'exercici 2002. En qualsevol cas, els treballs subjectes a les ajudes de la investigació no tindrà una duració superior a 15 mesos.
  
8.3 L'import de les ajudes es lliurarà a favor de la institució on preste els seus serveis l'investigador principal. La institució es comprometrà a la gestió dels fons i a la realització de les contractacions que foren procedents, d'acord amb les normes que per la seua naturalesa jurídica els foren d'aplicació.
  
8.4 L'ordenació del pagament de les ajudes concedides al personal que es regulen en la base 2.2 d'aquesta ordre, es realitzarà d'acord amb els criteris continguts en l'article 47.bis del text refós de la Llei d'Hisenda Pública Valenciana, en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) A la concessió de la subvenció es lliurarà un 40% de l'import de la quantitat assignada. Aquest pagament estarà condicionat a la presentació prèvia de la justificació de despeses que cobrisca el percentatge citat, a la presentació d'aval bancari, prestat en forma i condicions reglamentàries, o bé, a la presentació de fiança depositada davant dels serveis territorials de la Conselleria d'Economia i Hisenda de la província corresponent.
  
b) Una vegada justificat per l'entitat el 40% ja lliurat, se'n podrà fer el pagament d'un 20% més amb els mateixos condicionants, és a dir, justificació prèvia de despeses, aval bancari o fiança.
  
c) El 40% restant es farà efectiu per la Generalitat Valenciana una vegada es justifique correctament la totalitat de la quantitat concedida.
  
En qualsevol cas, el pagament de les subvencions que regula aquesta ordre podrà efectuar-se d'una sola vegada, prèvia presentació d'original o fotocòpia compulsada, de les factures o justificants de les despeses efectuades per l'import total de la quantitat assignada.
  
El termini de presentació dels justificants de despeses requerides, conclourà l'1 de desembre de l'any en curs, amb adaptació a la base 8.2 d'aquesta ordre.
  
Novena. Memòria final
  
Els beneficiaris de les ajudes hauran de remetre a la Direcció General de l'AQEMSA, abans de finalitzar el termini final del projecte, la memòria final del projecte, que inclourà un resum de la investigació junt amb una relació detallada de les despeses totals realitzades, ajustat al model IV, així com les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos i reunions científiques, etcètera, que tinguen lloc com resultat de l'ajuda d'investigació, s'haurà de consignar l'origen del seu finançament i s'enviarà a la Direcció General de l'Agència per a la Qualitat, Avaluació i Modernització dels Serveis Assistencials un exemplar de la seua publicació, amb menció del número d'expedient. Així mateix, es remetrà a la Direcció General de l'Agència per a la Qualitat, Avaluació i Modernització dels Serveis Assistencials les publicacions que es produïsquen com a conseqüència de l'ajuda, amb posterioritat a la presentació de la memòria.
  
Deu. Obligacions
  
L'incompliment pels beneficiaris dels requisits establits en aquesta convocatòria i de les obligacions que s'hi defineixen, originarà la revocació de les quanties concedides, amb tots els efectes i responsabilitats que es deriven dels incompliments.
  
Onze. Formalització de les sol·licituds
  
La sol·licitud d'ajuda es realitzarà segons model normalitzat (model I), on es farà constar:
  
a) Títol del projecte.
  
b) Nom de l'investigador principal amb menció del seu lloc, centre de treball i adreça.
  
c) Relació d'investigadors col·laboradors.
  
d) Especificació de la quantitat sol·licitada.
  
A la sol·licitud s'adjuntaran els documents següents:
  
a) Fotocòpia del document nacional d'identitat.
  
b) Autorització del responsable de la institució.
  
c) Justificació de trobar-se al corrent de les obligacions fiscals i de la Seguretat Social si és procedent.
  
d) Currículum de l'investigador principal i dels col·laboradors (model II).
  
e) Memòria del projecte (model III).
  
En el currículum (model II) es faran constar els apartats següents:
  
a) Formació acadèmica.
  
b) Activitats professionals.
  
c) Publicacions.
  
d) Participació en congressos.
  
e) Línies d'investigació en què ha treballat.
  
f) Altres mèrits.
  
La memòria del projecte (model III) inclourà els apartats següents:
  
a) Títol i resum del projecte.
  
b) Antecedents i justificació de l'estudi.
  
c) Objectius.
  
d) Metodologia i pla de treball.
  
e) Duració i fases previstes.
  
f) Informe de la comissió d'investigació o responsable d'investigació del centre.
  
g) Pressupost, amb detall de:
  
- Material fungible
  
- Bibliografia
  
- Despeses per treballs especialitzats.
  
- Personal.
  
- Assistència a congressos.
  
- Altres.
  
- Altres recursos necessaris (inclòs material inventariable).
  
La memòria final del projecte (model IV) constarà dels apartats següents:
  
a) Títol i resum del projecte.
  
b) Memòria econòmica.